b'\n_START_ARTICLE_\nViolina (pravljica)\n_START_PARAGRAPH_\nViolina je bene\xc5\xa1ka pripovedka, ki jo je zapisala Mjuta Povasnica, knji\xc5\xbeno pa \xc5\xbdiva Gruden. Njen avtor ni znan, saj gre za ljudsko pripovedko. Iz\xc5\xa1la je v knjigi Slovenske pravljice, in sicer leta 2002 pri zalo\xc5\xbebi Nova revija; njena urednica je Jana Unuk. Kot radijska igrica je bila predvajana v oddaji Za 2 gro\xc5\xa1a fantazije na neodvisnem Radiu \xc5\xa0tudent._NEWLINE_Pravljica v veliki meri ponazarja \xc5\xbeivljenje danes: Na\xc5\xa1e poklicne poti se po navadi prepletajo po mestih in se vrtijo okoli izdelkov, denarja, pozornosti, prireditev, od vrednega do ki\xc4\x8da, nihamo od svetosti do osebnega zloma. Umiritev najdemo doma ali ob sprehodu v naravo ali pono\xc4\x8di, ko se svet umiri. Takrat zagledamo ta isti svet, v katerem \xc5\xbeivimo in delamo, za umazanega, umetnega, polnega nepristnih odnosov in ponarejenih uslug. Valentinu vsa slava in denar nista pomagala, tudi ljubezen do poklica ga ni toliko zadovoljila, kot ravno doma\xc4\x8de ognji\xc5\xa1\xc4\x8de, pa \xc4\x8deprav lahko smatramo poklic kot izkori\xc5\xa1\xc4\x8danje lastnih talentov, skratka kot nekaj pozitivnega, domala neobhodnega._NEWLINE_Kje so na\xc5\xa1e Rante, kraj sre\xc4\x8danja z na\xc5\xa1imi strahovi ter napakami? Ali \xc5\xbeelimo stvarem priti do dna, v naprej vedo\xc4\x8d, da nas \xc4\x8daka trpljenje, ali raje vse skupaj pometemo pod preprogo? Na to, \xc5\xa1e danes pere\xc4\x8de vpra\xc5\xa1nje odgovarja navidez preprosta pravljica z mo\xc4\x8dno vrednostjo, ki je trajna, zato je nedvomno del leposlovja, poleg tega, da velja za narodno blago, ljudsko dedi\xc5\xa1\xc4\x8dino.\n_START_SECTION_\n\xc4\x8carobni predmeti v pravljicah\n_START_PARAGRAPH_\nV mnogih pravljicah se pojavljajo predmeti, ki imajo \xc4\x8dude\xc5\xbeno mo\xc4\x8d. Predstavljajo re\xc5\xa1ilno bilko, katere se oprimejo ljudje, ko se znajdejo v brezizhodni situaciji, v krutem delu \xc5\xbeivljenja. Predstavljajo \xc4\x8dude\xc5\xbe, a imajo v vsakdanjem pomen \xc4\x8disto obi\xc4\x8dajno mesto v na\xc5\xa1ih domovih._NEWLINE_V\xc4\x8dasih imajo tudi negativen pomen, ko se jih polastijo ljudje, ki jih \xc5\xbeelijo izkoristiti v slabe namene, \xc5\xa1kodovati soljudem ali izkoristiti v lasten prid. Takrat \xc5\xa1ele nastopijo ljudje (ve\xc4\x8dinoma mo\xc5\xa1ki) in re\xc5\xa1ijo situacijo._NEWLINE_\xc4\x8cude\xc5\xbeni predmeti lahko ponazarjajo mo\xc4\x8d materialnih dobrin, ki imajo vsak dan ve\xc4\x8djo vrednost in pomen.'